Haar-transformasies wat niks kos nie
JY LEES NOU Haar-transformasies wat niks kos nie
En dit gaan jou niks kos nie.
Gelukkig kan die meeste van ons 'n middel- óf kantpaadjie dra
Middelpaadjies is nou hoogmode en lyk veral mooi by hare met hope tekstuur, sê Brittny Amorim, haarstileerder by die Scar-haarsalon in Kaapstad. Die ideale middelpaadjie lê egter nie presies in die middel van jou gesig nie, want dit kan 'n asimmetriese gesig beklemtoon. Skep daarom jou middelpaadjie eerder sowat 'n sentimeter na links of regs. Blaas eers jou hare halfpad droog en gebruik dan jou vingerpunte om die middel van jou haarlyn effens op te lig en dit dan natuurlik weerskante van jou paadjie te laat val, sê Brittny.
As jy fyn, reguit hare het wat geneig is om plat te lyk, kies eerder 'n kantpaadjie. Dit gee natuurlike volume aan jou hare, sê Brittny. 'n Kantpaadjie kan ook 'n ronde of vierkantige gesigvorm langer laat lyk en jou kakebeen, oë of wenkbroue beklemtoon.